hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu de hu de de en hu hu hu hu hu hu hu hu hu hu hu hu en
Magyarország "országképjavítás" – CCO Magazin
A magyar kormány az országkép javításának kidolgozására egy londoni székhelyű pénzügyi pr-céget és egy “politikai lobbicsoportot” bízott meg
A Financial Times internetes kiadása szerint Magyarország egy londoni székhelyű pénzügyi pr-céget és egy “politikai lobbicsoportot” bízott meg az országról kialakult, “megviselt” kép javítása végett, valamint a befektetők meggyőzésére arról, hogy a gazdasági és költségvetési politika “jó kezekben van”.
A londoni gazdasági napilap értesülése szerint a magyar kormány a Project Associates nevű “stratégiai kommunikációs tanácsadó” társaság, valamint a gazdasági ügyek kezelésére a Financial Dynamics nevű pénzügyi public relations-al foglalkozó cég szolgáltatásait veszi igénybe.
A megbízatásokat megelőzően “nemzetközi felhördülés” fogadta az “ellentmondásos médiatörvényt”, amely bírálói szerint ütközik a sajtószabadsággal, és amelynek módosítását az EU-bizottság is követelte – áll a lap bécsi tudósítója, Chris Bryant által jegyzett írásban.
A cikk szerint a médiatörvény feletti vita aláásta a magyar EU-elnöki félév kezdetét, és olyan – Budapest által “hevesen cáfolt” – vádakat eredményezett, amelyek szerint a magyar kormány “önkényuralom felé hajlik”.
A megbízatások egybeesnek az adósságcsökkentő célzatú strukturális reformcsomag meghirdetésével, amellyel a kormány egyben a hitelminősítőket is meg akarja győzni arról, hogy ne süllyesszék a magyar adósosztályzatokat még egy fokozattal a “bóvli” kategóriába – áll a Financial Times írásában.
A lap szerint Magyarország előtt is már számos kormány vette igénybe pr-tanácsadó cégek szolgálatait, javítandó a közvéleményben és a piacokon róluk kialakult, szerintük hamis vélekedést.
A Financial Dynamics dolgozott már Izlandnak, Görögországnak, valamint az adósságok terhelte Dubai Worldnek, az emirátus pénzügyi holdingtársaságának, a Project Associates pedig a grúz kormánynak
A Financial Times szerint “a magyar pr-offenzíva” ténylegesen a jövő héten kezdődik, amikor a kormányzati kommunikációért felelős államtitkár Londonba látogat, és a reformokról tájékoztatja a befektetési házakat.  “A kormányilletékesek máris ügyelnek arra, hogy a jóléti kiadások lefaragását strukturális reformokként jellemezzék, és ne megszorításként” – írta a lap internetes kiadása, amely szerint a magyar kormány rendre elveti a megszorítási politikát.
A szerző a jegybanki monetáris tanácsi tagok kinevezési rendjének módosításával kapcsolatban felidézi, hogy Jean-Claude Trichet-nek, az euróvezeti központi bank (EKB) elnökének előző napi figyelmeztetése szerint az EU emiatt jogi eljárást indíthat a magyar kormány ellen.
A legutóbbi kamatemelésekkel kapcsolatban elhangzott miniszteri kritikák növelték a bírálók azon kifogásainak súlyát, hogy a kormány megpróbál befolyást szerezni a pénzügypolitika felett. Elemzők megkérdőjelezik a kormány “nem ortodox költségvetési intézkedéseit”, köztük “a kontinens legmagasabb bankadóját”, a magánnyugdíj-pénztári vagyon “megdézsmálását”, és a szektoradókat, amelyek elsősorban külföldi tulajdonú cégeket sújtanak – írta a Financial Times tudósítója.
A Magyarországról alkotott képet tovább rontotta “a kommunikációs baklövések sora”; ezek közül is a legsúlyosabb az volt, amikor tavaly júniusban kormánytisztviselők Görögországéhoz hasonlították a magyar költségvetési helyzetet; ezt azután gyorsan tisztázni kellett  – áll a Financial Times péntek esti írásában.
BreuerPress – media info
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin